ત્રણ વર્ષ પહેલાં જ્યારે હાર્દિક પટેલ અને તેની ટીમે અનામતનો મુદ્દો ઉપાડ્યો અને સરકાર સામે આંદોલન છેડ્યું ત્યારે માહોલ કંઈક અલગ પ્રકારનો જ હતો. પાટીદાર સમાજનો દરેક યુવાન કે યુવતી એમ માનતાં હતાં કે આપણા હક માટેનો આ મુદ્દો છે અને સાચો છે તેમાં કોઈ વ્યક્તિગત સ્વાર્થ નથી એટલે સ્વયંભૂ આખા રાજ્યમાંથી આંદોલનને સમર્થન મળ્યું હતું. આંદોલનની આગને ઠારવામાં તત્કાલીન આનંદીબહેનની સરકાર નિષ્ફળ રહી અને બાદમાં એવો માહોલ ઊભો થયો કે રાજ્યમાં નેતૃત્વ પરિવર્તન થયંુ આનંદીબહેનની સરકારનો ભોગ લેવાયો અને રૃપાણી સરકાર આવી. દરમિયાન જેમ-જેમ સમય વહેતો ગયો તેમ-તેમ આંદોલનની અસર ઓછી થતી ગઈ. તેનાં કારણો અનેક છે, તેમાં ખુદ હાર્દિક પટેલનું વલણ પણ એટલું જ જવાબદાર છે. બિન રાજકીય આંદોલનને રાજકીય રંગ અપાતો રહ્યો તેમ આંદોલનની અસર ઓસરતી રહી. ર૦૧૭ની વિધાનસભાની ચૂંટણીમાં પાસની ટીમનો કોંગ્રેસ તરફનો રાજકીય ઝોક અને ટીમના આગેવાનો ચૂંટણી લડ્યા. આ ઘટનાક્રમથી સમાજમાં એક વિપરીત મેસેજ ગયો હતો.